отчитани в баланса продукти, свързани с търговско финансиране
 25
 Взаимозависими активи
 26
 Други активи:
 27
 Физически търгувани стоки
 28
 Активи, предоставени като първоначален маржин за договори за деривати, и вноски в гаранционни фондове на ЦК
 29
 Дериватни активи, които се отразяват на ОНСФ
 30
 Дериватни пасиви, които се отразяват на ОНСФ, преди приспадане на предоставения вариационен маржин
 31
 Всички други активи, невключени в горепосочените категории
 32
 Задбалансови позиции
 33
 Общо ИСФ
 34
 Отношение на нетно стабилно финансиране (%)
 ПРИЛОЖЕНИЕ XIV
 Указания за образците за изискванията за ликвидност
 Указания за таблица EU LIQA за управлението на ликвидния риск и за образец EU LIQ1 за коефициента на ликвидно покритие
 1.
 Институциите, за които се прилага шеста част от Регламент (ЕС) No 575/2013 (1) („РКИ“), оповестяват информацията, посочена в член 451а от РКИ, като попълват таблица EU LIQA, образец EU LIQ1 и таблица EU LIQB.
 Таблица EU LIQA — Управление на ликвидния риск
 2.
 Институциите, за които се прилага шеста част от РКИ, оповестяват информацията, посочена в член 451а, параграф 4 от РКИ, като попълват таблица EU LIQA от приложение XIII към настоящия регламент за изпълнение, следвайки изложените по-долу в настоящото приложение указания.
 3.
 За целите на таблица EU LIQA институциите, за които се прилага шеста част от РКИ, приемат, че текстовите полета в таблицата са полета за свободен текст. По силата на член 435, параграф 1 от РКИ и Делегиран регламент (ЕС) 2015/61 на Комисията (2) относно изискването за ликвидно покритие за кредитните институции те предоставят съответната качествена и количествена информация за начина, по който, съобразно техния модел на стопанска дейност и рисков профил, се управлява ликвидният риск — как е организирано управлението на ликвидния риск и какви са функциите във връзка с него — и за преследваните с това управление цели.
 Образец EU LIQ1 — Количествена информация за ОЛП
 4.
 Институциите, за които се прилага шеста част от РКИ, оповестяват информацията, посочена в член 451а, параграф 2 от РКИ, като попълват образец EU LIQ1 от приложение XIII към настоящия регламент за изпълнение, следвайки изложените по-долу в настоящото приложение указания.
 5.
 Когато оповестяват изискваната в този образец информация, институциите, за които се прилага шеста част от РКИ, посочват стойностите и данните за всяко от четирите календарни тримесечия (януари—март, април—юни, юли—септември и октомври—декември), предшестващи датата на оповестяване. Институциите изчисляват тези стойности и данни като прости средни стойности на наблюденията в края на месеца за дванадесетте месеца, предхождащи края на всяко тримесечие.
 6.
 Изискваната в образец EU LIQ1 информация обхваща всички елементи независимо от тяхната парична единица и се оповестява в отчетната валута, както е определена в член 3 от Делегиран регламент (ЕС) 2015/61 на Комисията.
 7.
 При изчисляването, за целите на образец EU LIQ1, на непретеглените и претеглените входящи и изходящи потоци и на претеглените висококачествени ликвидни активи институциите съблюдават следните указания:
 а)
 Входящи/изходящи потоци: „непретеглената“ стойност на входящите и изходящите потоци е неуреденото салдо на различните категории и видове пасиви, задбалансови позиции и вземания по договор. „Претеглената“ стойност на входящите и изходящите потоци е стойността след прилагане на ставките за входящите и